Busca i reemplaçament en el Calc

Contingut
Índex 🔎︎

# Busca i reemplaçament al Calc

En els documents de full de càlcul podeu buscar paraules, fórmules i estils. Podeu navegar des d'un resultat al següent o podeu realçar totes les cel·les coincidents d'un sol cop i després aplicar-hi un altre format o reemplaçar el contingut de la cel·la per un altre contingut.

## El diàleg Busca i reemplaça

Les cel·les poden contindre tant text o nombres que s'hagen introduït directament com en un document de text com text o nombres que siguen resultat d'un càlcul. Per exemple, si una cel·la conté la fórmula =1+2, es mostra el resultat 3. Heu de decidir si voleu buscar per l'1 respecte al 2, o bé buscar el 3.

### Busca de fórmules o valors

En el diàleg Busca i reemplaça podeu indicar si voleu buscar les parts d'una fórmula o bé els resultats d'un càlcul.

1. Trieu Edita ▸ Busca i reemplaça per obrir el diàleg Busca i reemplaça.

2. Feu clic a Més opcions per desplegar el diàleg.

3. Seleccioneu "Fórmules" o "Valors" en el quadre de llista Busca a.

Amb "Fórmules" cercareu totes les parts de les fórmules.

Amb "Valors" cercareu els resultats dels càlculs.

Els continguts de les cel·les es poden formatar de diverses maneres. Per exemple, un número es pot formatar com a moneda perquè es mostre amb un símbol de moneda. Aquests símbols s'inclouen a les cerques quan l'opció de cerca Visualització formatada està activada.

### Busca de text

1. Trieu Edita ▸ Busca i reemplaça per a obrir el diàleg Busca i reemplaça.

2. Introduïu el text que vulgueu trobar al quadre de text Cerca.

3. Feu clic a Busca el següent o bé a Busca-ho tot.

Quan feu clic a Busca el següent, el Calc seleccionarà la cel·la següent que continga el text que esteu cercant. Podeu veure i editar el text, i després tornar a fer clic a Busca per avançar a la cel·la següent.

1. Si heu tancat el diàleg, podeu prémer una combinació de tecles (OrdeCtrl+Maj+F) per buscar la cel·la següent sense tornar a obrir el diàleg.

2. Per defecte, el Calc cerca al full actual. Activeu la casella de selecció Tots els fulls per a estendre la cerca a tots els fulls del document.

Quan feu clic a Busca-ho tot, el Calc seleccionarà totes les cel·les que continguen l'entrada que esteu cercant. A més, per exemple, podeu definir que totes les cel·les se cerquen en negreta o aplicar un estil de cel·la a totes les cel·les a la vegada.

## El Navegador

1. Trieu Visualitza - Navegador per obrir la finestra del Navegador.

El Navegador és l'eina principal per buscar i seleccionar objectes.

Utilitzeu el Navegador per inserir objectes i enllaços dins del mateix document o d'altres documents oberts.

Temes relacionats

Using Regular Expressions in Text Searches

Llista d'expressions regulars

Buscar i reemplaçar en el Writer